1. pielikums

Iepirkuma Nr. RVPIKSD 2025/24

**TEHNISKĀ SPECIFIKĀCIJA**

**iepirkumam “Ukrainas bērnu un jauniešu neformālās izglītības pasākumu, t.sk. latviešu valodas apguve, organizēšanas pakalpojumi”**

*(Aktualizēta 14.08.2025.)*

**Vispārīgas prasības:**

* Tiek organizēti dažādi neformālās izglītības pasākumi, t.sk. latviešu valodas apguve, iesaistot Ukraiņu bērnus un jauniešus no 5 līdz 18 (ieskaitot) gadu vecumam;
* Programmas garums nepārsniedz 60 stundas vienam bērnam;
* Ja viens bērns neizmanto visas 60 stundas, tad neizlietoto finansējumu var saņemt cits bērns, bet ne vairāk kā 80 stundas kopumā.
* Minimālais programmas garums, kuru var piedāvāt Pretendents – 18 stundas;
* Pretendents vienlaicīgi var piedāvāt ne vairāk kā 3 dažādas programmas;
* Pretendents, veidojot dalībnieku grupu piedāvātās neformālās izglītības programmas apguvei, paredz minimalo dalībnieku skaitu no 5 līdz maksimāli 30 dalībniekiem (vienā grupā);
* Viens dalībnieks (Ukrainas bērns vai jaunietis) dažādu pretendentu (t.sk. Rīgas valstspilsētas pašvaldības izglītības iestāžu) īstenotajās Valsts izglītības attīstības aģentūras finansētajās neformālās izglītības aktivitātēs, t.sk. latviešu valodas apguvē, drīkst piedalīties ne vairāk kā 60 stundu apmērā;
* Neformālās izglītības programmas **dalībnieku piesaisti un grupu komplektēšanu nodrošina pats Pretendents**;
* Dalības maksa no dalībniekiem (papildus samaksai no RVP IKSD) nav paredzēta;
* Neformālās izglītības programmas īstenošanas laiks – laika periodā no 01.10.2025. līdz 01.12.2025.;
* Neformālās izglītības programmas norises vieta – aktivitātes veidam un sanitāri-higiēniskām normām atbilstoša, Pretendenta izvēlēta vieta Rīgas valstspilsētas pašvaldības administratīvā teritorija (vai, ja tas nepieciešams aktivitātes pilnvērtīgai īstenošanai, citur Latvijas Republikas teritorijā);
* Ja programmā ir iekļautas latviešu valodas nodarbības, tās vada personas, kurām saskaņā ar normatīvo aktu prasībām ir tiesības īstenot pedagoģisko darbu Latvijā.

**Neformālās izglītības programmā, t.skaitā latviešu valodas apguvē, iekļaujamais saturs:**

* ukraiņu valodas, tradīciju un kultūras vērtību saglabāšanai un praktizēšanai, lai mazinātu bērnu un jauniešu psihoemocionālo spriedzi un uzturētu kopības saites ar ukraiņu kopienu Latvijā,
* latviešu valodas prasmju apgūšanai un nostiprināšanai gan valodas mācīšanas un mācīšanās nodarbībās, gan radošās un integrētās valodas apguves nodarbībās,
* Latvijas dabas un kultūrtelpas iepazīšanai, lai veiksmīgāk iekļautos vietējā kopienā un Latvijas sabiedrībā.

**Neformālās izglītības programmas, t.skaitā latviešu valodas apguves, īstenošanas veidi:**

* Programmas īstenošanā var izmantot dažādas darbības formas, piemēram, valodas mācīšanās un/vai neformālās/interešu izglītības nodarbība, radošā darbnīca, saliedēšanās pasākums, ekskursija, iešana dabā, āra aktivitātes, talka, muzeja/ kultūras pasākuma apmeklējums u.c.
* Aktivitātes var tikt organizētas gan visas pēc kārtas (piemēram, visas 10 aktivitātes 2 nedēļās, ja pieņem, ka dienā tiek īstenotas  6 stundas), gan sadalot  pēc formas un satura dažādības visā programmas īstenošanas periodā (piemēram, 5 aktivitātes valodas apmācībai augustā, 1 aktivitāte ukraiņu kopienas organizētā radošā darbnīcā augustā, 2 aktivitātes saliedēšanās pasākumos septembrī, 2 aktivitātes kultūras vērtību iepazīšanai oktobrī un novembrī).

**Pakalpojuma apjoms:**

Plānotais finansējums ir:

līdz EUR 297.00 (ar PVN) vienam dalībniekam par neformālās izglītības programmu 60 stundu apmērā. Ja Pretendents piedāvā (vai iesaistītais dalībnieks apgūst) īsāku programmu, maksimālais pieļaujamais finansējums tiek aprēķināts proporcionāli faktiskajam stundu skaitam programmā.

**Finanšu piedāvājumā iekļaujamās izmaksas, kas saistās ar Iepirkuma priekšmetā norādītā pakalpojuma nodrošināšanu, tai skaitā**:

* telpu un aprīkojuma, piem., telts, noma;
* transporta pakalpojumi līdz pasākuma norises vietai un atpakaļ (sabiedriskā transporta biļetes pasākuma dalībniekiem un/vai autobusu noma dalībnieku pārvadāšanai);
* aktivitātēm un nodarbībām nepieciešamie materiāli un kancelejas preces, ieejas biļetes, ja dalībnieki apmeklē kādu pasākumu vai kultūras/dabas vietu,
* programmas nodrošināšanai nepieciešamās saimniecības preces, t.sk. dezinfekcijas līdzekļi, higiēnas preces;
* programmas nodrošināšanai nepieciešamais mazvērtīgais inventārs;
* citas programmas īstenošanai nepieciešamās izmaksas, piemēram, dzeramais ūdens,
* programmas īstenošanas personāla (pedagogu, radošo darbnīcu/pasākumu vadītāju, speciālistu, piem., psihologs, tulks u.c.) darba samaksa.

Tehniskās specifikācijas sagatavotāja: Inga Kalniņa (14.08.2025.)